Ο **Λεάνδρο Νικολάς Μπολμάρο** (Λας Βαρίγιας, 11 Σεπτεμβρίου 2000) είναι Αργεντινοϊταλός επαγγελματίας διεθνής καλαθοσφαιριστής. Με ύψος 1,98μ. αγωνίζεται ως σούτινγκ γκαρντ και σμολ φόργουορντ για την Μπάγερν Μονάχου. Εκπροσωπεί επίσης την Εθνική Αργεντινής.

Πρώιμα χρόνια και νεανική πορεία
--------------------------------

Ο Μπολμάρο άρχισε να εξασκεί το άθλημα της καλαθοσφαίρισης στην πατρίδα του την Αργεντινή. Άρχισε να παίζει με τις ομάδες νέων ενός τοπικού συλλόγου με το όνομα Αλμαφουέρτε από την πόλη Λας Βαρίγιας, στην Κόρδοβα. Στις 13 Απριλίου 2018, έπαιξε για την Ουόρλντ Τιμ στο Νάικ Χουπ Σάμιτ στο Πόρτλαντ του Όρεγκον.

Επαγγελματική σταδιοδρομία
--------------------------

### Εστουδιάντες δε Μπαΐα Μπλάνκα (2017–2018)

Ο Μπολμάρο ξεκίνησε την επαγγελματική σταδιοδρομία του στις 16 Ιουλίου 2017, όταν ήταν 16 ετών, αφού υπέγραψε με την Εστουδιάντες δε Μπαΐα Μπλάνκα της 1ης Αργεντινής. Σε 23 παιχνίδια που έπαιξε κατά τη διάρκεια της περιόδου 2017–18, είχε μέσο όρο 2 πόντους, 0.7 ριμπάουντ, 0.5 ασίστ και 0.4 κλεψίματα, σε 7.2 λεπτά ανά αγώνα. Ευστοχούσε με 37,3% συνολικώς στα σουτ εντός πεδιάς, 53.6% στα δίποντα, 17.4% σε τρίποντα και 75 % σε ελεύθερες βολές. 

### Μπαρτσελόνα (2018–2021)

Τη χρονιά 2018–19, ο Μπολμάρο πήγε στον ισπανικό σύλλογο Μπαρτσελόνα. Είχε κατά μέσο όρο 10.4 πόντους, 3.1 ριμπάουντ, 2.7 ασίστ και 1.2 κλεψίματα ανά παιχνίδι με την δεύτερη ομάδα του συλλόγου, ενώ έπαιζε στην 2η Ισπανίας. Με την εφεδρική ομάδα, έπαιξε συνολικά σε 33 παιχνίδια και είχε κατά μέσο όρο 24,1 λεπτά ανά παιχνίδι. Ευστοχούσε με 39.6% συνολικώς στα σουτ εντός πεδιάς, με 45.5% στα δίποντα, με 30,8% στα τρίποντα και με 65.2% στις ελεύθερες βολές.

Την περίοδο 2019–20 στην Μπαρτσελόνα, μοίρασε το χρόνο παιχνιδιού μεταξύ της εφεδρικής ομάδας της Μπαρτσελόνα και της ανώτερης ομάδας, η οποία αγωνίστηκε στο Πρωτάθλημα Ισπανίας και την Ευρωλίγκα. Κατά τη διάρκεια της χρονιάς 2019–20 στην 3η Κατηγορία Ισπανίας, ενώ έπαιζε με την δεύτερη ομάδα της Μπαρτσελόνα, είχε μέσο όρο 14.9 πόντους, 2.7 ριμπάουντ, 3.6 ασίστ και 1.8 κλεψίματα, σε 26.3 λεπτά ανά παιχνίδι, σε 9 αγώνες που έπαιξε στην 3η Κατηγορία Ισπανίας. Στις 13 Αυγούστου 2020, υπέγραψε επέκταση συμβολαίου με την Μπαρτσελόνα έως το 2023. Αφού επιλέχθηκε στο ντραφτ του ΝΒΑ, ο Μπολμάρο επέλεξε να παραμείνει στην Μπαρτσελόνα. Την σεζόν 2020–21, μέτρησε 2.9 πόντους, 1.3 ασίστ και 1.1 ριμπάουντ σε 30 αγώνες της Ευρωλίγκα. Επίσης, αναδείχτηκε μέλος της καλύτερης πεντάδας νέων παικτών στο Πρωτάθλημα Ισπανίας για το 2021.

Τον Σεπτέμβριο του 2021, ο Μπολμάρο πλήρωσε τη ρήτρα εξαγοράς του για να φύγει από τη Μπαρτσελόνα και εφεξής να μπορεί να υπογράψει ένα τετραετές συμβόλαιο ως πρωτάρης με τους Μινεσότα Τίμπεργουλβς. 

### Μινεσότα Τίμπεργουλβς (2021–2022)

Στο ντραφτ του 2020 του ΝΒΑ, ο Μπολμάρο επιλέχθηκε από τους Νιου Γιορκ Νικς με την 23η συνολική επιλογή, αλλά τα δικαιώματα του ντραφτ ανταλλάχθηκαν στους Μινεσότα Τίμπεργουλβς σε ένα εμπόριο τριών ομάδων. Στις 18 Σεπτεμβρίου 2021, υπέγραψε τετραετές συμβόλαιο ως πρωτάρης αξίας 11,8 εκατομμυρίων δολαρίων με τους Τίμπεργουλβς. Ο Μπολμάρο έκανε την πρώτη συμμετοχή του στο ΝΒΑ στις 20 Οκτωβρίου 2021 στη νίκη των Τίμπεργουλβς με 124-106 επί των Χιούστον Ρόκετς. Δεν είχε παίξει πολλά λεπτά πριν από τις 27 Νοεμβρίου 2021, όπου έπαιξε 17 λεπτά, υψηλό σταδιοδρομίας, απέναντι στους Φιλαδέλφεια 76ερς.

### Γιούτα Τζαζ (2022–2023)

Στις 6 Ιουλίου 2022, ο Μπολμάρο ανταλλάχθηκε μαζί με τους Μαλίκ Μπίσλεϊ, Τζάρεντ Βάντερμπιλτ, Πάτρικ Μπέβερλι, τα δικαιώματα του ντραφτ του Ουόκερ Κέσλερ, τέσσερις μελλοντικές επιλογές του πρώτου γύρου και μία ανταλλαγή επιλογών στους Γιούτα Τζαζ με αντάλλαγμα τον Ρουντί Γκομπέρ. Αγωνίστηκε και στην G League με τους Σολτ Λέικ Σίτι Σταρς, έχοντας 12.1 πόντους 6.1 ριμπάουντ και 6.6 ασίστ. Στις 17 Φεβρουαρίου 2023, οι Τζαζ έλυσαν το συμβόλαιό του και τον άφησαν ελεύθερο, δίνοντάς του ελάχιστες ευκαιρίες (14 παιχνίδια, έχοντας 0.4 πόντους, 0.5 ριμπάουντ και 0.5 ασίστ μέσο όρο σε 5 λεπτά συμμετοχής).

### Λενόβο Τενερίφη (2023)

Στις 2 Μαρτίου 2023, υπέγραψε συμβόλαιο συνεργασίας με την Τενερίφη μέχρι το τέλος της σεζόν. Στις 14 Μαΐου 2023, με την Τενερίφη πήρε την τρίτη θέση στο Final-4 του Μπάσκετμπολ Τσάμπιονς Λιγκ, αφού νίκησε στον μικρό τελικό από την Μάλαγα 84-79. Στο ισπανικό πρωτάθλημα μέτρησε 5.3 πόντους και 1.9 ριμπάουντ.

### Μπάγερν Μονάχου (2023–σήμερα)

Στις 19 Ιουλίου 2023, ανακοινώθηκε από την Μπάγερν Μονάχου με συμβόλαιο διάρκειας δύο ετών (έως το 2025).

Πορεία στην Εθνική Ομάδα
------------------------

### Μικρές εθνικές ομάδες

Το 2017, ο Μπολμάρο κέρδισε ένα ασημένιο μετάλλιο με την εθνική ομάδα κάτω των 17 της Αργεντινής στο Νοτιοαμερικανικό Πρωτάθλημα Καλαθοσφαίρισης της FIBA κάτω των 17 στη Λίμα του Περού. Είχε κατά μέσο όρο 13,8 πόντους ανά παιχνίδι. Ο Μπολμάρο εκπροσώπησε επίσης την εθνική ομάδα κάτω των 19 της Αργεντινής στο Παγκόσμιο Κύπελλο Νέων της FIBA του 2019 στο Ηράκλειο της Ελλάδας, όπου η ομάδα του τερμάτισε στην 11η θέση. Αποχώρησε νωρίς από το εναρκτήριο παιχνίδι της διοργάνωσης, με ένα μικρό τράβηγμα. Κατά τη διάρκεια της διοργάνωσης, ήταν ο πρώτος σκόρερ της Αργεντινής, με μέσο όρο 10.8 πόντους ανά αγώνα.

### Εθνική ομάδα ανδρών

Στις 29 Ιουλίου 2021, ο Μπολμάρο σημείωσε 2 πόντους σε μία ήττα από την Εθνική Ισπανίας στους Θερινούς Ολυμπιακούς Αγώνες του 2020 στο Τόκιο της Ιαπωνίας. Στις 11 Σεπτεμβρίου 2022, κέρδισε το χρυσό μετάλλιο στο Αμερικανικό Πρωτάθλημα 2022, νικώντας στον τελικό την γηπεδούχο Βραζιλία 75-73.

Τίτλοι-Διακρίσεις
-----------------

### Συλλογικοί

#### Μπαρτσελόνα

* Πρωτάθλημα Ισπανίας (2021)
* Κύπελλο Ισπανίας (2021)

### Ατομικοί

* Καλύτερη πεντάδα νέων παικτών στο Πρωτάθλημα Ισπανίας (2021)
* Πιο θεαματικός παίκτης στο Πρωτάθλημα Ισπανίας (2021)

Παραπομπές
----------

1. ↑  LEANDRO BOLMARO Nacionalidad: Italia (in ισπανική).
2. ↑  BOLMARO, LEANDRO NATIONALITY: ITALY.
3. ↑  Givony, Jonathan (10 Ιανουαρίου 2020). «NBA mock draft: What would the likely lottery teams do at No. 1?». *ESPN*. Ανακτήθηκε στις 11 Ιανουαρίου 2020.
4. ↑  Givony, Jonathan (6 Απριλίου 2018). «World Team roster announced for Nike Hoop Summit». *ESPN*. Ανακτήθηκε στις 11 Ιανουαρίου 2020.
5. ↑  «Bahía sumó dos chicos de enorme proyección: Lugarini y Bolmaro». *Básquet Plus* (στα Spanish). 16 Ιουλίου 2017. Ανακτήθηκε στις 11 Ιανουαρίου 2020. CS1 maint: Μη αναγνωρίσιμη γλώσσα (link)
6. ↑  BOLMARO, LEANDRO Career Stats Other Competition.
7. ↑  Castrejón, Andrés (14 Οκτωβρίου 2019). «En Barcelona presumen de Leandro Bolmaro, su "Messi" del básquetbol». *Marca* (στα Spanish). Αρχειοθετήθηκε από το πρωτότυπο στις 20 Ιουνίου 2022. Ανακτήθηκε στις 11 Ιανουαρίου 2020. CS1 maint: Μη αναγνωρίσιμη γλώσσα (link)
8. ↑  BOLMARO, LEANDRO NICOLAS Temporada: 18/19 Equipo: BARÇA LASSA (in ισπανική).
9. ↑  Codocea, Mauricio (17 Οκτωβρίου 2019). «La historia de Leandro Bolmaro, el otro argentino al que le dicen "Messi" en Barcelona». *Clarín* (στα Spanish). Ανακτήθηκε στις 11 Ιανουαρίου 2020. CS1 maint: Μη αναγνωρίσιμη γλώσσα (link)
10. ↑  «Barcelona signs Leandro Bolmaro to multi-year contract extension». *Sportando*. 13 Αυγούστου 2020. Ανακτήθηκε στις 13 Αυγούστου 2020.
11. ↑  «Leandro Bolmaro: 'It's time to repay Barça for their trust in me'». *fcbarcelona.com*. 19 Νοεμβρίου 2020. Ανακτήθηκε στις 21 Νοεμβρίου 2020.
12. ↑  «Bolmaro se desvincula del Barça y aterriza en la NBA. Así será su nuevo contrato». *Gigantes.com* (στα Spanish). Gigantes del Basket. 15 Σεπτεμβρίου 2021. Ανακτήθηκε στις 15 Σεπτεμβρίου 2021. CS1 maint: Μη αναγνωρίσιμη γλώσσα (link)
13. ↑  «Μπαρτσελόνα: Τέλος ο Μπολμάρο, πάει NBA». *Eurohoops*. 15 Σεπτεμβρίου 2021. Ανακτήθηκε στις 13 Ιουνίου 2023.
14. ↑  Vega, Julio (18 Νοεμβρίου 2020). «NBA draft 2020: Four things to know about Argentine prospect Leandro Bolmaro, taken No. 23 overall». *USA Today*. Ανακτήθηκε στις 21 Νοεμβρίου 2020.
15. ↑  «Minnesota Timberwolves Acquire Ricky Rubio And Draft Rights To Jaden McDaniels From Oklahoma City And Draft Rights To Leandro Bolmaro From New York». *NBA.com*. 20 Νοεμβρίου 2020. Ανακτήθηκε στις 21 Νοεμβρίου 2020.
16. ↑  «Μπολμάρο: Παρουσιάστηκε από τους Τίμπεργουλβς (pic) | Gazzetta». *www.gazzetta.gr*. Ανακτήθηκε στις 13 Ιουνίου 2023.
17. ↑  «Minnesota Timberwolves Acquire Center Rudy Gobert from Utah Jazz». *www.nba.com* (στα Αγγλικά). Ανακτήθηκε στις 6 Ιουλίου 2022.
18. ↑  «Free agent ο Μπολμάρο, κόπηκε από τους Τζαζ». *www.sport24.gr*. Ανακτήθηκε στις 13 Ιουνίου 2023.
19. ↑  «Τενερίφη: Ανακοίνωσε Μπολμάρο ως το καλοκαίρι». *Eurohoops*. 2 Μαρτίου 2023. Ανακτήθηκε στις 13 Ιουνίου 2023.
20. ↑  «Μάλαγα - Τενερίφη 79-84: Η... παρηγοριά στην περσινή κάτοχο | Gazzetta». *www.gazzetta.gr*. Ανακτήθηκε στις 17 Μαΐου 2023.
21. ↑  «Μπάγερν: Πρώτη μεταγραφή ο Μπολμάρο, για τα επόμενα δύο χρόνια (photo)». *Eurohoops*. 19 Ιουλίου 2023. Ανακτήθηκε στις 19 Ιουλίου 2023.
22. ↑  «Chile and Argentina will play for South American U17 Gold». *FIBA*. 21 Ιουλίου 2017. Ανακτήθηκε στις 11 Ιανουαρίου 2020.
23. ↑  «Barcelona's Bolmaro injured in FIBA U19 World Cup first day». *EuroHoops*. 30 Ιουνίου 2019. Ανακτήθηκε στις 11 Ιανουαρίου 2020.
24. ↑  «Η Αργεντινή κατέκτησε το AmeriCup, με γκραν γκινιόλ φινάλε επί της Βραζιλίας μέσα στην έδρα της (Video)». *Eurohoops*. 12 Σεπτεμβρίου 2022. Ανακτήθηκε στις 12 Σεπτεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λεάνδρο Μπολμάρο** |

* Επίσημος ιστότοπος
* Προφίλ στη FIBA
* Προφίλ στο Euroleague.net
* Προφίλ 1ης Ισπανίας (στα ισπανικά)
* Προφίλ 2ης / 3ης Ισπανίας (στα ισπανικά)
* «Minnesota Timberwolves vs Philadelphia 76ers Nov 27, 2021 Box Scores | NBA.com». *www.nba.com*. Ανακτήθηκε στις 29 Νοεμβρίου 2021.